לי דה פורסט

לי דה פורסט (באנגלית: Lee De Forest; 26 באוגוסט 1873 - 30 ביוני 1961) הוא ממציא אמריקאי שרשם במהלך חייו יותר מ-180 פטנטים. בין השאר נודע בשל המצאת האודיון (שפופרת ריק המגבירה זרמים אלקטרוניים), הטריודה, תוספות שונות לדיודה, מגבר מנורות ושפופרת קתודית, ועוד.

בבעלות דה פורסט היו 25 חברות. הוא הוציא חלק ניכר מכספו על תביעות משפטיות לגבי פטנטים. מספר שותפים בעסקיו הונו אותו, והוא נחשד כמי שהונה אחרים בעצמו.

הוא היה חבר ב"אגודת מהנדסי הרדיו" האמריקני, שהתמזג בהמשך ל-Institute of Electrical and Electronics Engineers. ב-1922 זכה לאות הוקרה מאגודה זו, מדליית ה-IEEE, על תרומתו להתפתחות הרדיו, וב-1946 קיבל את "מדליית אדיסון" של האגודה. על שמו נקראת מדליה חשובה של אגודה זו, "מדליית דה פורסט", המוענקת מדי שנה למהנדסים.

דה פורסט נישא ארבע פעמים במהלך חייו. ב-1906 נישא ללוסי שרדאון, אך הם התגרשו בהמשך אותה שנה. ב-1907 נישא למהנדסת והאדריכלית נורה סטנטון בלאץ' ברני, ונולדה להם בת בשם הארייט; הם התגרשו ב-1911. בסוף 1912 נישא למארי מאיו, וב-1919 נולדה בתם דינה; הם התגרשו ב-1930. בהמשך אותה שנה נישא לשחקנית הצעירה מארי מוסקיני, ששיחקה בסרטים אילמים, והם נותרו נשואים עד מותו ב-1961.

קישורים חיצוניים 

 

 לי דה פורסט, באתר מוזיאון המדע בירושלים
 לי דה פורסט, אתר אודותיו 
 לי דה פורסט, באתר IEEE 
 לי דה פורסט, באתר National Inventors Hall of Fame 
 
 

ממציאים אמריקאים
זוכי מדליית הכבוד של ה-IEEE
אישים שהונצחו בשדרת הכוכבים של הוליווד: קולנוע
זוכי מדליית אליוט קרסון
אמריקאים שנולדו ב-1873
אמריקאים שנפטרו ב-1961